23α. ΒΑΣΙΛΙΚΟΝ ΔΙΑΤΑΓΜΑ της 3/8 Μαΐου 1950 Περί τροποποιήσεως και συμπληρώσεως του από 25.8.1934 Δ/τος «περί των όρων ιδρύσεως και λειτουργίας εργοστασίων αρτοποιΐας και αρτοποιείων εν γένει». Έχοντες υπ' όψιν τον Νόμ. ΔΚΣΤ΄ του 1912, το άρθρ.6 του Νόμ. 2893 του 1922, το από 19.1.1928 Δ/γμα «περί κωδικοποιήσεως των περί Οργανισμού διατάξεων της Δ/σεως Σιδ/μων του Υπουργείου Συγκοινωνίας, τον υπ' αριθ. 31 του 1944 Α.Νόμον περί ιδρύσεως του Υπουργείου Μεταφορών, την περί αρτοποιΐας νομοθεσίαν, το υπ' αριθ. 1150/49 Ν.Δ/μα το από 3.4.1929 Δ/μα «περί Γενικού Οικοδομικού Κανονισμού του Κράτους», την υπ' αριθ. 11 ε.έ. πράξιν του παρά τω Υπουργείω Μεταφορών αρμοδίου Μηχανολογικού Συμβουλίου ως και την υπ' αριθ. 685 π.έ. γνωμοδότησιν του Συμβουλίου Επικρατείας προτάσει του Ημετέρου επί των Μεταφορών Υπουργού απεφασίσαμεν και διατάσσομεν: Άρθρ.1.-Δια την ίδρυσιν αρτοποιΐων εν γένει εις πόλεις πληθυσμού κάτω των 10.000 κατοίκων ως και την επέκτασιν, διαρρύθμισιν και ανακαίνισιν τοιούτων αρτοποιείων, υφισταμένων προ της ενάρξεως της ισχύος του παρόντος, εφαρμόζονται γενικώς αι διατάξεις του από 25.8.34 Π.Δ/τος «περί των όρων ιδρύσεως και λειτουργίας εργοστασίων αρτοποιΐας και αρτοποιείων εν γένει», εξαιρέσει. α)των ελαχίστων επιτρεπομένων ορίων επιφανείας των διαφόρων απαραιτήτων διαμερισμάτων, άτινα όρια καθορίζονται δια του παρόντος εις τα 2/3 των υπό των διατάξεων του ειρημένου Δ/τος προβλεπομένων. β)του ελαχίστου επιτρεπομένου εσωτερικού ύψους των αρτοποιείων τούτων, όπερ καθορίζεται δια του παρόντος εις τα 3 μέτρα. Εις τα αρτοποιεία ταύτα το διαμέρισμα του Πρατηρίου δεν θεωρείται απαραίτητον και ως Πρατήριον δύναται να χρησιμοποιηθή ο προ του κλιβάνου χώρος εκκλιβανίσεως, καταλλήλως διαρρυθμιζόμενος. Άρθρ.2.-Δια την επέκτασιν, διαρρύθμισιν και ανακαίνισιν αρτοποιείων εν γένει, υφισταμένων εις πόλεις πληθυσμού άνω των 10.000 κατοίκων προ της ενάρξεως της ισχύος του ως άνω από 25.8.1934 Π.Δ/τος εφαρμόζονται αι διατάξεις του Δ/τος τούτου εξαιρέσει των ελαχίστων επιτρεπομένων ορίων επιφανείας των διαφόρων απαραιτήτων διαμερισμάτων, άτινα όρια καθορίζονται δια του παρόντος εις τα 3/4 των υπό του ως άνω από 25.8.34 Π.Δ/τος προβλεπομένων τοιούτων. Άρθρ.3.-Προκειμένου περί αρτοποιείων εν γένει άτινα ιδρύθησαν και λειτουργούν προ της ενάρξεως της ισχύος του ως άνω από 25. (Αντί της σελ. 109) Σελ.109(α) 314-015 Αρτοποιεία 5.Γ.α.19-23α 8.34 Π.Δ., χωρίς έκτοτε να υποστώσι ουδεμίαν επέκτασιν ή διαρρύθμισιν ή ανακαίνισιν, εφοδιάζονται και ταύτα δι' αδείας λειτουργίας εκδιδομένης υπό του Υπουργείου Μεταφορών ή του οικείου Γεν. Διοικητού ή Νομάρχου, εφαρμοζομένων των προ της ενάρξεως της ισχύος του ως άνω Διατάγματος υφισταμένων σχετικών διατάξεων. Εις τα αρτοποιεία ταύτα δύναται να επιβληθή υπό της υπηρεσίας η εκτέλεσις τεχνικών μέτρων βελτιώσεως των συνθηκών ασφαλείας και υγιεινής, ως και η αλλαγή του τρόπου θερμάνσεως του κλιβάνου, χωρίς τα μέτρα ταύτα να συνιστούν διαρρύθμισιν ή επέκτασιν ή ανακαίνισιν του αρτοποιείου, η δε χορηγουμένη άδεια λειτουργίας αυτών, δεν δύναται να υπερβαίνη τα πέντε έτη, δυναμένη όμως ν' αναναιούται δια το αυτό χρονικόν διάστημα. Άρθρ.4.-Ουδενός αρτοποιείου ιδρυθέντος, επεκταθέντος, διαρρυθμισθέντος ή ανακαινισθέντος προ ή μετά την ισχύν του ως άνω από 25.8.34 Π.Δ. επιτρέπεται η λειτουργία, εάν τούτο δεν είναι εφωδιασμένον δια της κεκανονισμένης αδείας λειτουργίας του Υπουργείου Μεταφορών ή του οικείου Γεν. Διοικητού ή Νομάρχου, συμφώνως προς τας διατάξεις του ρηθέντος από 25.8.34 Π.Δ/τος, ως τούτο τροποποιείται και συμπληρούται δια του παρόντος. Εις τον αυτόν επί των Μεταφορών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 